er algengur við byggð ból í kringum allt landið . Vallhumallinn hefur venjulega hvítar körfur , en oft eru þær nokkuð bleiklitar , sjaldnar nær rauðar eins og sést á einni myndinni hér að neðan . Í sumum landshlutum er vallhumallinn einkum í kringum bæi , og kemur því að nokkru leyti fram eins og slæðingur sem gæti hafa borizt af manna völdum . Blóm vallhumals standa nokkur saman í örsmáum ( 4 - 5 mm ) körfum , sem í fljótu bragði líta út sem einstök blóm ( sjá neðstu mynd ) . Reifablöðin eru græn með dökkbrúnum himnufaldi , langhærð . Stöngullinn er loðinn , með stakstæðum , 7 - 15 mm breiðum og 3 - 8 sm löngum , tvífjöðruðum , loðnum blöðum . Smáblöðin eru djúpskert með striklaga , oddmjóum flipum . Útbreiðsla vallhumals bendir eindregið til þess , að hann sé gamall og hafi vaxið lengi á Norðausturlandi , einkum inn til landsins , en sé aðfluttur síðar , líklega um eða eftir landnám á Suður - og Vesturlandi , þar sem hann er mest heima við bæi . Hvítur vallhumall á Arnarhóli , 18. ágúst 2009 Rauður vallhumall á Arnarhóli í júlí 2009 . Körfur vallhumalsins í návígi . 5 tungukrýnd blóm utan með og nokkur pípukrýnd blóm í miðju hverrar körfu . Myndin er tekin 3. ágúst 2004 .